Wezaretê Resî vernîyazê HDPyî yê seba anonsê kurdkî red kerd û vat kurdkî sey ziwanêkê hemparî nêameye weçînayene.
Wekîla HDPyî ya Mêrdînî û Vervatoxa HDPyî Ebru Gunay vernîyazêkê persî da Wezaretê Resî û waşt ke kurdkî meydanê teyarayan de biba ziwanêkê anonsî. Wezîrê Resî Adîl Karaîsmaîlogullariyî cewab da vernîyaz û ard ziwan ke warê karanê hewayî de îngîlîzkî, fransizkî, îspanyolkî, rûkî, erebkî û çînkî ziwanê hemparî yê la kurdkî înan ra yew nîya. Karaîsmaîlogullariyî vat ke tirkî cara ziwano fermî yê Tirkîya yo û aye ra berî îngîlîzkî têna sey ziwanê xizmetî yena xebitnayene.
